ದೀಪಿಕಾ ಚಿಖಲಿಯಾ

**ದೀಪಿಕಾ ಚಿಖಲಿಯಾ ಟೋಪಿವಾಲಾ** ( ಪುಟ್ಟುದಿನಿ:  29 ಏಪ್ರಿಲ್ 1965) ಒರ್ತಿ  ಭಾರತೀಯ ನಟಿ ಬುಕ್ಕೊ  ರಾಜಕಾರಣಿ. ಆರ್  ರಾಮಾನಂದ ಸಾಗರ್ ಅರೆನ 1987 ದ  ದೂರದರ್ಶನೊದ  ಸರಣಿ ರಾಮಾಯೊಣ ಸೀತೆದ  ಪಾತ್ರೊನು  ನಿರ್ವಹಿಸಾದ್ ಇತ್ತೆರ್.

ಆರ್ ರಾಜ್ ಕಿರಣ್ ನ ಎದುರು **ಸನ್ ಮೇರಿ ಲೈಲಾ** (1983) ಪನ್ಪಿನ ಸುರುತ  ಚೊಚ್ಚಲ ಚಿತ್ರೊ ಬುಕ್ಕೊ   ರಾಜೇಶ್ ಖನ್ನಾ ಅರೆನೊಟ್ಟುಗು  ಹಿಂದಿ ಚಿತ್ರೊಲಾಯಿನ  **ರೂಪಾಯೆ ದಸ್ ಕರೋಡ್, ಘರ್ ಕಾ ಚಿರಾಗ್** ಬುಕ್ಕೊ  **ಖುದಾಯ್** ಚಿತ್ರೊಡುಲಾ ಪುದರ್ ಪೊದು ಇತ್ತೆರ್.

ಆರ್  ಮಮ್ಮುಟ್ಟಿನೊಟ್ಟು ಒಂಜಿ  ಮಲಯಾಳಂ ಚಿತ್ರ **'ಇತಿಲೆ ಇನಿಯುಮ್ ವರು**' (1986), ಕನ್ನಡ ಹಿಟ್ ಚಿತ್ರೊಲು ನ ಸಾಲು ಡ್  **'ಹೊಸ ಜೀವನ**' (1990) ಶಂಕರ್ ನಾಗ್ ಅರೆನೊಟ್ಟುಗು ಬುಕ್ಕೊ  **ಇಂದ್ರಜಿತ್** (1989) ಅಂಬರಿಶ್ ಅರೆನೊಟ್ಟೂಗು  ನಟಿಸಾದ್ ಇತ್ತೆರ್. ಆರ್  ಪ್ರಭು ಅರೆನೊಟ್ಟುಗ್ ಒಂಜಿ ತಮಿಳು ಹಿಟ್ ಚಿತ್ರ **ನಂಗಲ್** (1992) ಬುಕ್ಕೊ  ಪ್ರಸೇನ್ಜಿತ್ ಚಟರ್ಜಿ ಅರೆನೊಟ್ಟುಗ್  **ಆಶಾ ಓ ಭಲೋಬಾಶಾ** (1989)  ಬಂಗಾಳಿ ಹಿಟ್ ಚಲನಚಿತ್ರೊಡುಲ ಅಭಿನಯಿಸಾದ್ ಇತ್ತೆರ್.

## ವೃತ್ತಿಜೀವನೊ
### ವೃತ್ತಿ ಜೀವನೊದ ಆರಂಭಿಕ ಹಂತ
ಚಿಖಿಲಿಯಾ ರಾಜ್ ಕಿರಣ್ ಎದುರು **ಸನ್ ಮೇರಿ ಲೈಲಾ** (1983) ಚಿತ್ರೊಡು  ನಾಯಕ ನಟಿಯಾದ್  ಪಾದಾರ್ಪಣೆ ಮಂತೆರ್. ಬಾಲಿವುಡ್ 1985ಟ್  ದೂರದರ್ಶನೊಡು  ಧಾರಾವಾಹಿ ದಾದಾ ದಾದಿ ಕಿ ಕಹಾನಿದ ಭಾಗವಾದು ಇತ್ತುಂಡು. ಉಂದೆತ ನಡುಟು ಆರ್  ಭಗವಾನ್ ದಾದಾ (1986) ಬುಕ್ಕೊ  ದೂರಿ (1989) ಅಂಚಿನ  ಹಿಟ್ ಚಿತ್ರೊಲೆನ  ಪೋಷಕ ಪಾತ್ರನುಲಾ  ನಿರ್ವಹಣೆ  ಮಂದೆರ್.  ಭಯಾನಕೊ ಚಿತ್ರ ಚೀಖ್ (1986) ಬುಕ್ಕೊ ರಾತ್ ಕೆ ಅಂಧೆರೆ ಮೇ (1987) ಡ್  ನಾಯಕಿ ನಟಿ ಆದ್  ನಟಿಸಿದುಲಾ ಇತ್ತೆರ್.

## ಯಶಸ್ಸ್(1987-95)

1987ಟ್, ಚಿಖಿಲಿಯಾ ರಾಮಾನಂದ ಸಾಗರ್ ಅರೆನ ದೂರದರ್ಶೊನದ ಸರಣಿ ರಾಮಾಯಣೊದ  ಸೀತೆನ ಮುಖ್ಯ ಪಾತ್ರೊನು  ನಿರ್ವಹಿಸಾದ್ ಇತ್ತೆರ್. ರಾಮಾಯೊಣೊಡು  ನಟಿಸುನ ದುಂಬು, ಆರ್  ರಾಮಾನಂದ್ ಸಾಗರ್ ಅರೆನ  ವಿಕ್ರಮ್ ಔರ್ ಬೇತಾಳ್ ಧಾರವಾಹಿಡುಲ ನಟಿಸಾದು ಇತ್ತೆರ್. ಆರ್  ದಿ ಸ್ವೋರ್ಡ್ ಆಫ್ ಟಿಪ್ಪು ಸುಲ್ತಾನ್ ಬುಕ್ಕೊ  ಲವ್ ಕುಶ್ (1989)  ಜನಪ್ರಿಯ ಟಿವಿ ಧಾರಾವಾಹಿಡುಲ  ಪ್ರಮುಖ ಪಾತ್ರೊಲೆನ್  ಪಡೆದ್ ಇತ್ತೆರ್. ಹಿಂದಿ ಚಲನಚಿತ್ರೊಡು  ಅರೆನ  ಏಕೈಕ ಹಿಟ್ ಚಿತ್ರ ಪಂಡಾ  ಘರ್ ಕಾ ಚಿರಾಗ್ (1989) ಬುಕ್ಕೊ  ರೂಪಾಯೆ ದಸ್ ಕರೋಡ್ (1991), ಉಂದೆಟ್ ರಡ್ಡೆಟ್ಲ  ರಾಜೇಶ್ ಖನ್ನಾ ನಾಯಕರಾದ್  ನಟಿಸಾದ್ ಇತ್ತ್ತೆರ್. ಆರ್  ಖುದಾಯ್ ಚಿತ್ರೊಡು ಒಂತೆ ಜನ ಮನ್ನಣೆ ಪಡೆಯೆರ್. ಆಂಡಾ  ಈ ಚಿತ್ರೊ 1994 ಟ್  ವಾಣಿಜ್ಯಿಕವಾದ್  ವಿಫಲ ಆಂಡ್. ಘರ್ ಕಾ ಚಿರಾಗ್ ಬುಕ್ಕೊ  ಖುದಾಯ್ ಖುದಾಯ್ ಚಿತ್ರೊಡು  ಆರ್ ರಾಜೇಶ್ ಖನ್ನಾ ಅರೆನ  ರೊಮ್ಯಾಂಟಘರ್ ಕಾ ಚಿರಾಗ್ಡ್ ಲ ನಟಿಸಾದ್ ಇತ್ತೆರ್. ಶಂಕರ್ ನಾಗ್ ಎದುರು ನಾಯಕಿಯಾದ್ ನಟಿಸುದಿನ  ಅರೆನ  ಕನ್ನಡ ಚಿತ್ರವು 1990ಟ್ ಗಲ್ಲಾಪೆಟ್ಟಿಗೆ ಡ್ ಯಶಸ್ವಿಯಾಂಡ್. ಆರೆನ  ಬಂಗಾಳಿ ಚಿತ್ರೊಲು  ಆಶಾ ಓ ಭಲೋಬಾಶಾ (1989) ಬುಕ್ಕೊ  ಪ್ರಭು ಎದುರು ತಮಿಳು ಚಿತ್ರ ನಂಗಲ್ (1992) ಗಲ್ಲಾಪೆಟ್ಟಿಗೆ ಹಿಟ್  ಆಂಡ್.  ಮಮ್ಮುಟ್ಟಿ ನಾಯಕನಾದ್  ನಟಿಸುದಿನ  ಮಲಯಾಳಂ ಚಲನಚಿತ್ರ, ಇತಿಲೆ ಇನಿಯುಮ್ ವರು (1986)ಐಟ್ ಲ ಆರ್ ಪೋಷಕ ಪಾತ್ರೊನ್ ಮನ್ತ್ ಇತ್ತೆರ್. 1992ಡ್ದ್ ಬುಕ್ಕೊ ಆರ್  ಹಿಂದಿ ಚಲನಚಿತ್ರೊಲೆಡ್  ಸೀಮಿತ ಯಶಸ್ಸು ನ್  ತೂಯೆರ್, ಸನಮ್ ಆಪ್ ಕಿ ಖತೀರ್ (1992) ಚಿತ್ರೊ ಸೋಲು ಆಂಡ್. ಆಟ್  ಆರ್  ಮುಖ್ಯ ನಾಯಕಿಯಾಡ್  ನಟಿಸಾದ್ ಇತ್ತೆರ್. ಅರೆಗ್  ಹಿಂದಿ ಚಲನಚಿತ್ರೊಲೆಡ್  ಮಾತ್ರ ಪೋಷಕ ಪಾತ್ರೊಲು  ತಿಕ್ಕರೆ ಸುರು ಆಂಡ್.

## ಬುಕ್ಕೊೊದ  ವೃತ್ತಿಜೀವನೊ

ಚಿಖ್ಲಿಯಾ ಕಲರ್ಸ್ ಗುಜರಾತಿ ಚಾನೆಲ್‌ಡ್  ಟಿವಿ ಧಾರಾವಾಹಿ ಚುಟ್ಟಾ ಛೇಡಾ (2017) ಡ್ಲ  ತೊಜುದು ಬತ್ತೆರ್. ಗುಜರಾತಿ ಚಿತ್ರ ನಟ್ಸಾಮ್ರತ್ ಆಗಸ್ಟ್ 2018 ಟ್  ಬಿಡುಗಡೆ ಆದು ಇತ್ತುಂಡು. ಆರ್ ಅಕೆರಿಗಾದ್   ಬಾಲಾ (ನವೆಂಬರ್ 2019) ಚಿತ್ರೊಡು  ಪರೀ (ಯಾಮಿ ಗೌತಮ್) ಅರೆನ ಅಮ್ಮನ ಪಾತ್ರೊಡು  ತೊಜುದು ಬತ್ತೆರ್.

ದು೦ಬುಗು ಬರ್ಪಿನ ಸ್ವಾತಂತ್ರ್ಯ ಹೋರಾಟಗಾರ್ತಿ ಸರೋಜಿನಿ ನಾಯ್ಡು ಅರೆನ ಜೀವನಚರಿತ್ರೆಡ್, ಅರೆನ ಪಾತ್ರೊಡೆ ತೊಜುದು ಬರ್ಪೆರ್.[೫]
ಆಗಸ್ಟ್ 2023 ಟ್, ಆರ್  ಟಿವಿ ಶೋ ಧೃತಿಪುತ್ರ ನಂದಿನಿ ಐತ  ನಿರ್ಮಾಪಕರಾದುಲಾ ಉಲ್ಲೆರ್.

## ರಾಜೊಕೀಯ
ದೀಪಿಕಾ ಚಿಖಲಿಯಾ ಟೋಪಿವಾಲಾ ಆರ್  ದೂರದರ್ಶೊನ ಬುಕ್ಕೊ  ಚಲನಚಿತ್ರೊ ವೃತ್ತಿ ಜೀವನೊಡ್ದು  ರಾಜಕೀಯಕ್ ಪ್ರವೇಶ ಮಂತೆರ್.  1991ಟ್  ಭಾರತೀಯ ಜನತಾ ಪಕ್ಷ ಅಭ್ಯರ್ಥಿಯಾದ್  ಬರೊಡಾ  ಕ್ಷೇತ್ರ ಭಾರತೀಯ ಲೋಕಸಭೆಡ್ದ್ ಸಂಸತ್ ಸದಸ್ಯರಾದ್ ಇತ್ತೆರ್.

## ವೈಯಕ್ತಿಕ ಜೀವನೊ

1991 ನವೆಂಬರ್ 23ಕ್, ದೀಪಿಕಾ,  **ಶಿಂಗಾರ್ ಬಿಂದಿ** ಮತ್ತು ಟಿಪ್ಸ್ ಬುಕ್ಕೊ  ಟೋಸ್ ಸೌಂದರ್ಯವರ್ಧಕ ಆಯಿತ  ಮಾಲೀಕರಾಯಿನ **ಹೇಮಂತ್ ಟೋಪಿವಾಲಾ** ಅರೆನ್ ಮದಿಮೆ ಅಯೆರ್. ದಂಪತಿಲೆಗ್  **ನಿಧಿ ಟೋಪಿವಾಲಾ** ಬುಕ್ಕೊ  **ಜೂಹಿ ಟೋಪಿವಾಲಾ** ಪನ್ಪಿನ ಪುದರ್ದ ರಡ್ಡ್ ಪೊರ್ಲುದ ಪೊಣ್ಣು ಜೊಕುಲು ಉಲ್ಲೆರ್.

## ಚಲನಚಿತ್ರೊಲೆನ ಪಟ್ಟಿ
### ಚಲನೊಚಿತ್ರ

### ದೂರದರ್ಶೊನ

## ಉಲ್ಲೇಕೊಲು

ವರ್ಗೊ:ಸ್ತ್ರೀವಾದೊ ಬುಕ್ಕೊ ಜಾನಪದೊ 2024
ವರ್ಗೊ:ಪೊಂಜೊವುಲು